Byrettens kendelse ændres, således at sigtede ikke på forhånd udelukkes fra at overvære det planlagte retsmøde
Ret: Østre Landsret (2. instans)
Faggruppe: Straffesag — Øvrige straffesager
Sagsemner: Efterforskning og straffeproces;

/

UDSKRIFT
AF

ØSTRE LANDSRETS DOMBOG
____________

K E N D E L S E

Afsagt den 7. maj 2009 af Østre Landsrets 8. afdeling

(landsdommerne M. Lerche, Tuk Bagger og Jette Christiansen (kst.)).

8. afd. kære nr. S-1253-09:

Anklagemyndigheden

mod

Sigtede

(CPR nr. (Født 1982))

(advokat Henrik Emil Rasmussen, besk.)

Sigtede har kæret Næstved Rets kendelse af 24. april 2009 (1-1671/2009), hvoref-ter han

udelukkes fra retsmødet den 29. april 2009, hvilket retsmøde er omberammet til den 11.

maj 2009, i sagen mod medsigtede Person.

Det fremgår af brev af 24. april 2009 fra medsigtede Persons beskikkede forsvarer, at

Person ikke har bemærkninger til Sigtedes tilstedeværelse under retsmødet den 11. maj

2009.

Landsrettens begrundelse og resultat

Efter ordlyden af retsplejelovens § 748, stk. 5, kan en sigtet kun undtagelsesvis

udelukkes fra at overvære et retsmøde helt eller delvis.

Efter de for landsretten foreliggende oplysninger er der ikke grundlag for at antage, at

Sigtedes tilstedeværelse under det planlagte retsmøde til fremme af sagen mod Person

som tilståelsessag vil være til hinder for, at Person afgiver en uforbeholden forklaring

om de rejste sigtelser. Den mere teoretiske



/

- 2 -

mulighed for, at Sigtede senere som vidne vil skulle afgive forklaring mod Person, kan

ikke begrunde, at Sigtede undtagelsesvis udelukkes fra at over-være retsmødet, jf.

retsplejelovens § 748, stk. 5. Der er herefter ikke grundlag for på for-hånd at udelukke

Sigtede fra at overvære retsmødet.

T h i b e s t e m m e s :

Byrettens kendelse ændres, således at Sigtede ikke på forhånd udelukkes fra at overvære

det planlagte retsmøde i medfør af retsplejelovens § 831 i sagen mod Person.



/